CELEX: 62014TN0331
Language: mt
Date: 2014-05-12 00:00:00
Title: Kawża T-331/14: Rikors ippreżentat fit- 12 ta’ Mejju 2014 – Azarov vs Il-Kunsill

14.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 223/62
            
         Rikors ippreżentat fit-12 ta’ Mejju 2014 – Azarov vs Il-Kunsill
   (Kawża T-331/14)
   2014/C 223/64
   Lingwa tal-kawża: il-Ġermaniż
   
      Partijiet
   
   
      Rikorrenti: Mykola Yanovych Azarov (Kiev, l-Ukraina) (rappreżentanti: G. Lansky u A. Egger, avukati)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla, skont l-Artikolu 263 TFUE, id-Deċiżjoni tal-Kunsill 2014/119/PESK, tal-5 ta’ Marzu 2014, dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina (ĠU L 66, p. 26) u r-Regolament tal-Kunsill (UE) Nruo208/2014, tal-5 ta’ Marzu 2014, dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina (ĠU L 66, p. 1), sa fejn jikkonċernaw lir-rikorrenti;
            
         
               —
            
            
               tordna ċerti miżuri ta’ organizzazzjoni tal-proċedura skont l-Artikolu 64 tar-Regoli tal-Proċedura tal-Qorti Ġenerali;
            
         
               —
            
            
               tikkundanna lill-Kunsill għall-ispejjeż skont it-tieni paragrafu tal-Artikolu 87 tar-Regoli tal-Proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħames motivi.
   
               1.
            
            
               L-ewwel motiv ibbażat fuq ksur tal-obbligu ta’ motivazzjoni
               F’dan ir-rigward, ir-rikorrenti ssostni, b’mod partikolari, li l-motivazzjoni tal-atti ikkontestati ma tippermettilhiex tikkontesta l-imsemmija atti quddiem il-Qorti Ġenerali u ma tippermettix lill-Qorti Ġenerali tistħarreġ il-legalità tagħhom.
            
         
               2.
            
            
               It-tieni motiv ibbażat fuq ksur tad-drittijiet fundamentali
               Fil-kuntest ta’ dan il-motiv, ir-rikorrenti tinvoka ksur tad-dritt għall-proprjetà u ksur tad-dritt li tiġi eżerċitata attività ekonomika. Hija tinvoka, barra minn hekk, in-natura sproporzjonata tal-miżuri restrittivi imposti. Fl-aħħar nett, hija ssostni li d-drittijiet tagħha tad-difiża nkisru.
            
         
               3.
            
            
               It-tielet motiv ibbażat fuq użu ħażin ta’ poter
               F’dan ir-rigward, ir-rikorrenti ssostni, b’mod partikolari, li l-Kunsill wettaq użu ħażin ta’ poter għaliex adotta l-miżuri restrittivi kontriha prinċipalment għal finijiet differenti minn dawk li jissaħħaħ u jiġi sostnut l-istat tad-dritt u dak tar-rispett tad-drittijiet tal-bniedem fl-Ukraina.
            
         
               4.
            
            
               Ir-raba’ motiv ibbażat fuq ksur tal-prinċipju ta’ amministrazzjoni tajba
               Fil-kuntest ta’ dan il-motiv, ir-rikorrenti tinvoka, b’mod partikolari, ksur tad-dritt għal trattament imparzjali, ksur tad-dritt għal trattament ġust u xieraq u ksur tad-dritt għal investigazzjoni bir-reqqa tal-fatti.
            
         
               5.
            
            
               Il-ħames motiv ibbażat fuq żball manifest ta’ evalwazzjoni